Trelis/gawiki huggingface dataset:
Lomaistriúchán. I réimse na teangeolaíochta, is éard is lomaistriúchán ann ná focal nó frása a fuarthas ar iasacht ó theanga eile trí aistriúchán “focal ar fhocal” nó “fréamh ar fhréamh”. Nuair a úsáidtear é mar bhriathar, ciallaíonn “lomaistriú” focal nó frása a fháil ar iasacht ó theanga eile agus a chomhpháirteanna á n-aistriú, ionas go gcruthófar léacsaeim nua sa sprioctheanga. 
Uaireanta bíonn níos mó fianaise ag teastáil chun lomaistriúchán a idirdhealú ó fhocal iasachta neamh-aistrithe toisc, i gcásanna áirithe, go bhféadfadh frása den chineál céanna teacht chun cinn go neamhspleách sa dá theanga. Is é is dóichí ná go mbeidh sé seo amhlaidh nuair a bhíonn gramadach an lomaistriúcháin a bheartaítear an-éagsúil le gramadach na teanga iasachtaí, nó nuair a bhíonn íomhánna nach bhfuil chomh soiléir céanna sa lomaistriúchán. 
Ní ionann lomaistriú agus péireáil fóna-shéimeantaice. Cé go mbíonn aistriúchán séimeantach san áireamh le lomaistriú, ní péireáil foghraíochta atá i gceist (.i. fuaim an fhocail a fuarthas ar iasacht a choinneáil trí é a phéireáil le focal nó le moirféim atá ann cheana sa sprioctheanga). 
Cineálacha.
Rangaítear lomaistriúcháin ina gcúig ghrúpa, de réir córais amháin:
Níl an téarmaíocht seo uilíoch. Tugann roinnt údar "aistriúchán moirféim-ar-mhoirféim" ar lomaistriúchán moirfeolaíoch. 
Tá lomaistriúchán fóineolaíoch ann freisin, ina ndéantar fuaimniú an fhocail a aithris sa teanga eile. Mar shampla, tugtar 雷达 (pinyin "léi dá") ar radar sa tSínis, a fhuaimnítear cosúil leis an mBéarla.
Cumasc iasachta.
Aistríonn cumasc iasachta (nó páirt-lomaistriúcháin) cuid de chomhfhocal gan na codanna eile a aistriú. Mar shampla, is páirt-lomaistriúchán é "Saorview", ainm sheirbhís teilifíse dhigiteach na hÉireann, ar "Freeview", seirbhís dhigiteach na Ríochta Aontaithe, ag aistriú an chéad leath den fhocal ó Bhéarla go Gaeilge ach ag fágáil an dara leath gan athrú. Samplaí eile is ea: “liverwurst” (&lt; Gearmáinis "Leberwurst"), “apple strudel” (&lt; Gearmáinis "Apfelstrudel"). 
Samplaí.
Aistriúchán iasachta: "margadh na míol".
Is aistriúchán iasachta de fhrása sa bhFraincis "marché aux puces" (margadh le dreancaidí) é an frása coitianta Béarla "flea market" (Gaeilge: "margadh na míol"). I measc na leaganacha náisiúnta eile, tá:
Cluain Ruacháin. Is baile fearainn 8 km (5 míle) lasmuigh de Chaisleán Riabhach i gContae Ros Comáin é Cluain Ruacháin nó "Cloonroughan" as Béarla. Tá sé suite gar don N60 ar an bhealach go dtí an Caisleán Riabhach ar thaobh amháin agus Béal Átha Mó i gContae na Gaillimhe ar an taobh eile.
Tá baile fearainn eile darb ainm Cluain Ruacháin i gContae Ros Comáin freisin idir Tuilsce agus Ail Finn.
Drew Harris. Is é Drew Harris Coimisinéir an Gharda Síochána ó Mheán Fómhair 2018 ar aghaidh. 
Bhí taithí ag Harris ar seirbhís phóilíneachta a chur ar mhalairt treo. Chuaigh sé san RUC sa bhliain 1983 agus d’fhan sé sa tseirbhís nuair a bunaíodh an PSNI ina áit., Bhí os cionn deich mbliana curtha isteach aige i gceannaireacht an PSNI mar Phríomhchonstábla Cúnta agus mar Leas-Phríomhchonstábla ó 2014 go dtí 2018.
Na hAinmhithe as Coill Feoirling. Sraith leabhar faoin ngrúpa ainmhithe coillearnaí é Na hAinmhithe as Coill Feoirling. Thosaigh an tsraith i 1979 nuair a scríobh Colin Dann an leabhar "Na hAinmhithe as Coill Feoirling." Ina dhiaidh sin d'fhoilsigh sé réamhscéal amháin agus roinnt leabhair eile sa tsraith, ocht leabhar go hiomlán. Sna 1990di, bhun an tAontas Craoltóireacht an tEorpach sraith theilifíse beochana, "Na hAinmhithe as Coill Feoirling", bunaithe ar an tsraith leabhair.
Insíonn an leabhar dúinn faoin ngrúpa ainmhithe coillearnaí. Ag tús an scéal, dhún forbróirí a cheantar le coincréit. Fuair siad amach faoin tearmann dúlra, Páirc na bhFianna Bán, áit a mbeidís slán. Shocraigh siad an turas a dhéanfadh le chéile. Ghlac siad mionn, gach duine sa ghrúpa a chosaint go dtí gur shroich siad an Pháirc.
Liosta Na hAinmhithe as Coill Feoirling.
Seo liosta charachtair an tsraith theilifíse agus an tsraith leabhair:
Teaghlach Na Sionnaigh.
Sionnach agus a chéile, Sionnach Baineann
Cait.
Rollo (Madra)
Gadaí (Préachán)
"Rúcach atá Ite ag na Míola"
"Ní Bheidh mé Ispíní Riamh" (Banbh) 
An Maor
Snake. Is físchluiche é Snake. Imrítear é mar líne a fhásann ar fad. Thosaigh an coincheap sa gcluiche "Blockade" (1976). Is cluiche an-éasca é a dhéanamh, as a dtagann na céadta leaganacha. Cuireadh leagan den chluiche ar fhóin phóca Nokia i 1998, rud a spreag suim in go leor daoine sa chluiche.
Portach Bhaile Shéamais. Is portach é Portach Bhaile Shéamais (Béarla: "Jamestown Bog") atá suite sa pharóiste is mó in Éirinn (ó thaobh achair de), An Bóthar Mín, Contae na Mí.
Is sainchomhartha tíre é an portach ar fud thuaisceart na hEorpa agus is foinse teasa, oibre agus áineasa é dóibh siúd a bhfuil an t-ádh orthu cónaí iontu.
Tá siúlóid nua ar fud an phortaigh agus feicfidh tú daoine ag cleachtadh go rialta sa cheantar mar go bhfuil sé ar eolas go maith go bhfuil an portach nasctha le biotáillí agus "Finscéal Naomh Ultan" ina chairdín áitiúil toisc gur thóg sé toibreacha do dhaoine an pharóiste.
Phaedrus (Aithneach). Sean-Aithneach uasaicmeach, ab ea Phaedrus, mac Phythocles, a tháinig ón bruachbhaile Myrrhinus (An tSean-Ghréigis:Μυρρινοῦς), c 444-393 R.Ch. agus a bhí bainteach le ciorcal órga an fhealsaimh Shócraitéas. Díotáladh é i rúndiamhra an Eileosas a mhaslú sa bhliain 415 le linn Chogadh na Peilipinéise, rud a chuir air teitheadh ón Aithin. 
Is fearr aithne air mar gheall ar a thuairisce i gcomhráite Phlatón. Spreag a ról, a bhí earótach ó thaobh na fealsúnachta de ina idirphlé gan ainm, agus an Siompóisiam údair níos faide anonn, ó Alexis an sean-drámadóir, go dtí a 
leithéid agus Robert M. Pirsig agus Martha Nussbaum fealsúna comhaimseartha.
Mary Anne Sadlier. Scríbhneoir Éireannach ab ea Mary Anne Madden Sadlier (31 Nollaig 1820–5 Aibreán 1903). Foilsíodh tuairim is seasca úrscéal agus roinnt mhaith scéalta níos giorra óna peann. Scríobh sí do na himircí Éireannacha sna Stáit Aontaithe agus Ceanada, á spreagadh chun cloí leis an gcreideamh Caitliceach. Agus an sprioc sin á chur i bhfeidhm, phléigh sí téamaí gaolmhara mar an frith-Chaitliceachas, an Gorta Mór, an eisimirce agus an tseirbhís tí. Scríobh sí go minic faoin ainm "Mrs. J. Sadlier".
A beathaisnéis.
Rugadh í mar Mary Anne Madden ar ar an Muinchille, i gContae an Chabháin, in Éirinn.
I ndiaidh bás a hathar, ceannaí darbh ainm Francis, thug Mary Madden a haghaidh ar Mheiriceá Thuaidh ag cur fúithi in Sainte-Marthe, Québec sa bhliain 1844. Ba ansin a phós sí James Sadlier, foilsitheoir agus Éireannach, ar an 24 Samhain, 1846. Tháinig Sadlier in inmhe mar scríbhneoir i ndiaidh a pósta. D'fhoilsigh Sadlier ocht leabhar déag i gCeanada—cúig úrscéal, cnuasach gearrscéalta, caiticeasma agus naoi n-aistriúchán ón Fhraincis—chomh maith le roinnt alt a thug sí saor in aisce d'iriseáin mar "The Pilot" agus "American Celt".
Tar éis an tréimhse seo, bhog sise agus a fear céile go Cathair Nua-Eabhrac mar ar chaitheadh léi mar phríomhscríbhneoir Caitliceach.
I ndiaidh 9 bliana i Nua-Eabhrac, d'fhill Sadlier go Ceanada. Fuair sí bás ar 5 Aibreán 1903 i Montréal, Québec.
Máire Ní Chrualaoich. Is cuid suntas í an file Muimhneach Máire Ní Chrualaoich (fl. 1750) sa mhéid nach bhfuil aon dán léi ar marthain, cé go raibh ardmheas uirthi lena linn. Thugtaí “Sápphó na Mumhan” uirthi. 
Fuair sí bás in 1761. Níl de chuimhneachán uirthi ach trí dhán ghearra le Seán Ó Murchadha na Ráithíneach, Seán Ó Tuama an Ghrinn agus Tadhg Gaelach Ó Súilleabháin faoi seach. Mhol Tadhg Gaelach í mar a leanas:
Mhol Seán Ó Murchadha mar seo í:
Máire Nic a Liondain. Luaitear trí dhán leis an bhfile Máire Nic a Liondain (fl. 1750) agus tá a lán dánta eile dá cuid caillte.
Tógadh lastuaidh de Dhún Dealgan í. Fear uasal, file agus cláirseoir a raibh fáilte aige roimh fhilí eile ba ea a hathair Pádraig Mac a Liondain. Tá dhá dhán fhada de chuid Mháire ar marthain, ceann acu ag fáiltiú roimh fhear darbh ainm Seosamh Pluinceíd chun a ceantair féin agus ceann eile ag caoineadh a bháis. 
A hainmse is mó a luaitear leis an amhrán "Coillte Glasa an Triúcha", amhrán a bhfuil an iomad leaganacha de ann. Tá cosúlachtaí idir an friotal atá ann agus friotal na ndánta fada. 
Deirtear gur chláirseoir í Máire; b’fhéidir gurb ise a chum an fonn.
Eibhlín Ní Choillte. Síltear gurbh í Eibhlín Ní Choillte (fl. 1745) an file a chum ceann de na hamhráin Sheacaibíteacha ba mhó a raibh glaoch orthu: “Stadaidh bhur ngéarghol, a ghasra chaomhdha”. Tá breis is fiche cóip de ann. Murab ionann is cuid de na hamhráin a tháinig roimhe, tá sé lán de dhóchas agus de mheanma. 
Ainmnítear an t-údar mar Eibhlín Ní Choillte nó Eibhlín Ní Eachiarainn, ach tá an chéad ainm le fáil sa chuid is mó mó de na lámhscríbhinní éagsúla. Síltear gurbh as Cathair Dhroinge láimh le Baile Mhistéala di.
Notre Dame School, Baile Atha Cliath. Scoil phríobháideach, Chaitliceach Rómhánach do chailíní i Notre Dame School i mBaile an Teampaill, Baile Átha Cliath, Éire. Bhunaigh Siúracha Notre Dame des Missions i sa bhliain 1953. Dhún sí i mí an Mheithimh 2019 mar gheall ar dheacrachtaí airgeadais tar éis cinneadh a bheith déanta ag Siúracha Notre Dame des Misean an t-oideachas a fhágáil in Éirinn sna 2000í luatha, agus ghlac an Notre Dame Schools Trust Ltd seilbh uirthi ina dhiaidh sin. 
Bhí táillí bliantúla scoile in 2015 thart ar € 4,300 in aghaidh na bliana.
William H. Sadlier, Inc.. Is é William H. Sadlier, Inc. an comhlacht foilsitheoireachta is sine sna Stáit Aontaithe atá faoi úinéireacht aon teaghlaigh amháin.
Stair.
Chuaigh Denis agus James Sadlier, beirt deartháireacha, ó Caiseal, Contae Thiobraid Árann go Cathair Nua-Eabhrac, sna Stáit Aontaithe, sa bhliain 1832 agus thosaigh siad ag foilsiú ábhar spioradálta agus oideachasúil do Chaitlicigh. 
Faoin ainm D&amp;J Sadlier, d'fhoilsigh siad an t-eagrán Meiriceánach de "Butler's Lives of the Saints", Bíobla Caitliceach Mericeánach, agus saothar cráifeach eile. Tar éis tamaill, chur siad nuachtán Caitliceach seachtainiúil ar siúl, mar atá "The Tablet". Faoin ainm Mrs. J. Sadlier, d'aistrigh Mary Anne Sadlier roinnt leabhar spioradálta ón bhFraincis go Béarla. Scríobh sí seasca éigin úrscéal chomh maith don phobal Caitliceach Éireannach.
Faoi F. Sadlier Dinger san 20ú haois, tháinig borradh mór faoi na cláir caiticheasmaí agus acadúla. Nuair a cheannaigh Sadlier an Oxford Book Company sa bhliain 1972, osclaíodh doirse nua dóibh i margadh na scoileanna ag foilsiú ábhar i gcomhair an léinn shósialta, Béarla agus matamaitice. 
Sa bhliain 1973, d'fhoilsigh Sadlier a gcéad théacsleabhar dátheangach Spáinnise-Béarla, "Jesus Nos Dice".
Sadlier inniu.
Faoi láthair cuimsíonn Sadlier dhá líne foilsitheoireachta: Sadlier School (K–12), agus Sadlier Religion (caiticeasmaí agus a leithéid, K–daoine fásta).
Is le deartháireacha de mhuintir Sadlier an comhlacht go dtí an lá atá inniu ann: Frank Sadlier Dinger, ceannaire bhord an chomhlachta, agus William Sadlier Dinger, uachtarán an chomhlachta. D'fhreastail an bheirt acu ar Ollscoil Notre Dame.
Eochaidh Ó hEodhasa. File dearscnaithe ba ea Eochaidh Ó hEodhasa (d’éag 9 Meitheamh 1612) lena linn agus maítear gur sháraigh sé na scríbhneoirí ab fhearr i measc fhilí a chomhaimsire, Tadhg Dall Ó hUiginn agus Fearghal Óg Mac an Bhaird. Tá sé ráite freisin go mbeadh tús curtha ag Ó hEodhasa le ré nua san fhilíocht fiú mura mbeadh teipthe ar Ghaeil i ndiaidh Chionn tSáile.
Beatha.
Is dócha gurbh i mBaile Uí Eodhasa, Contae Fhear Manach, a rugadh é. Deartháir leis ba ea Giolla Brighde Ó hEodhasa, nó gaol gairid. Bhí a athair, Maoileachlainn Óg, ina fhile agus eisean is mó a chuir oiliúint air. D’fhreastail sé ar scoil i Leath Chuinn agus chaith tamall i mbun staidéir i dTuamhumhain. Faoin am sin bhí sé ina ollamh. Bhí eolas aige ar Laidin agus ar litríocht ársa na Gaeilge, agus thuig sé an gradam a bhí dlite don ollamh. 
Mar ollamh ag Mag Uidhir Fhear Manach a chaith sé cuid mhór dá shaol. Is iad na pátrúin a bhí aige Cúchonnacht (a d’éag in 1589), Aodh, a mhac siúd (a d’éag in 1600), agus leasdeartháir Aodha, Cúchonnacht, a d’imigh chun na Róimhe leis na hiarlaí in 1607 agus a fuair bás in Genova ar an 12 Lúnasa 1608.
Luaitear é in 1585–6 i measc na ndaoine ar tugadh pardún dóibh i bhFear Manach. Tháinig sé féin agus Aodh Mag Uidhir le chéile den chéad uair timpeall 1586, agus shocraigh siad go gcuirfeadh Eochaidh ceathrú ag moladh Aodha i ngach dán a chumfadh sé. Bhronn Aodh feirm air sa Chorrán in aice le Béal Átha na Mallacht (cé nach raibh Eochaidh róshásta léi).
Siúd ó dheas le Cúchonnacht Mag Uidhir é agus na Spáinnigh tagtha i dtír, ach bhí air teacht ar ais agus é gortaithe. Thóg sé dhá mhí air teacht aniar as. Bhí áthas air nuair a tháinig Séamas I i gcoróin in 1603, mar a bhí ar an aos léinn i gcoitinne agus na Stíobhartaigh ina ríthe ar Éirinn. Ach mheath a dhóchas air.
D’aithin sé mar fhile go raibh malairt saoil ann. In 1603 scríobh sé an dán “Ionmholta malairt bhisigh” agus é ag moladh meadarachtaí aiceanta seachas dán díreach (i ndáiríre nó a mhalairt).
Ba é an dán is deireanaí uaidh an ceann a scríobh sé do Mhaolmhuire Ó Raghallaigh in 1610. Bronnadh 210 acra air in bPlandáil Uladh in 1610–11. Fuair sé bás ar an 9 Meitheamh 1612. Tá an méid seo ráite in "Gearr-Annála Fhear Manach" (1566–1625): 
Ní deirtear gur phós sé, cé gur chuir sé suim i Róis Ní Thuathail, baintreach Fhiachaidh mac Aodha Uí Bhroin, tráth agus gur scríobh sé dhá dhán di.
Fearghal Óg Mac an Bhaird. File iomráiteach ba ea Fearghal Óg Mac an Bhaird (c.1550–1620) lena linn. Tá sé ráite faoi go raibh sé “ar dhuine de mhórfhilí gairmiúla sin Chúige Uladh a chonaic an dá shaol”: cúrsaí 1585–1620 agus teacht Shéamais I san áireamh, agus saol seanbhunaithe an aosa léinn.
Ba é Fearghal Mac an Bhaird (d’éag in 1550) a athair agus is cosúil gur timpeall 1577 a chuaigh sé i mbun a cheirde. I measc na bpátrún a bhí aige faighimid Brian na Múrtha Ó Ruairc, Toirdhealbhach Luineach Ó Néill, Aodh Mhág Aonghusa. Cormac Ó hEadhra, agus Cúchonnacht Mag Uidhir. Ar nós a lán filí eile d’fháiltigh sé roimh Shéamus I agus é ina rí Stíobhartach ar Éirinn. In 1601 bhí sé ag iarraidh a bheith ina ollamh ag Aodh Rua Ó Domhnaill, rud a theastaigh go géar uaidh, agus bhí olc air i ndiaidh bhás Aodha Rua nár thug Ruairí Ó Domhnaill dó í.
Bhí sé pósta ar Mháire, deirfiúr le Tadhg mac Dáire Mac Bruaideadha, ollamh larla Thuamhumhan.
Bhí sé in Albain in 1603 agus fuair pátrúnacht ann. Tá sé le tuiscint as dán dá chuid gur namhaid a thug air Éire a fhágáil.
Is cosúil gur cuireadh as seilbh é uair éigin i ndiaidh 1616. Chuaigh sé go dtí Lováin ar lorg pátrúnachta. Bhí sé bocht go leor ar feadh tamaill, agus i Lováin a fuair sé bás.
Dearbhfhorghaill Ní Chonchúir. Bhí Dearbhfhorghaill Ní Chonchúir (d’éag 1316) ar an mbeagán ban a luaitear sna hAnnála i dtaca le creachadh agus le ruathar. Rudaí eile a tharraingíonn moladh ar mhná sna hAnnála de ghnáth - carthanacht, cráifeacht, dílseacht agus féile. Is iad na fir a mholtar as crógacht agus as dúil i gcomhrac. 
Iníon Mhaghnusa Ní Chonchúir ba ea Dearbhfhorghaill agus í pósta le hAodh Ó Domhnaill, rí Thír Chonaill. Deir "Annála Loch Cé" gur áitigh sí ar Aodh críoch Chairbre (i Sligeach) a mhilleadh. Bhailigh sí féin gallóglaigh agus ceithearnaigh de chuid Chlann Mhuircheartaigh agus rinne creachadh ar eaglaisí Dhroim Chliabh.
Ina theannta sin, deir "Annála na gCeithre Máistrí" gur fhostaigh sí gallóglaigh chun Ruairí mac Dhomhnaill Uí Chonchúir a mharú.
Luaitear 1316 mar bhliain a báis.
Tír na Sorcha. Tír choimhthíoch éigin i bhfad ó Éirinn atá i dTír na Sorcha i roinnt scéalta béaloidis Gaeilge. An tSiria atá i gceist i scéalta áirithe.
Luaitear i bhFoclóir an Duinnínigh go bhfuil sé "san Ghréig mhóir", agus gurb é Paimpilonia a príomhchathair agus luaitear gur chóir sin a chur i gcomparáid le Pampelona ar an Arga in Iarthar na Spáinne. Deirtear ann freisin go nasctar é leis an tSiria, an tSín agus an tSualainn chomh maith.
"Tír na Sorcha" a thug Niall Ó Dónaill ar an tSeapáin ina aistriúchán ar "Scairt an Dúchais". Tuairimíonn roinnt go bhfuil nasc aige le 'Land of the Rising Sun' an Bhéarla.
Sa leabhar 'Eoghan Ruadh Ó Neill' le Seosamh Mac Grianna tá 'rí na Sorcha' aige ar 'rí na Sualainne'.
Jennifer Whitmore. Is polaiteoir Éireannach agus Teachta Dála do cheantar Chill Mhantáin í Jennifer Whitmore. Tá sí ina ball de na Daonlathaigh Shóisialta ó 2015. Is eolaí agus comhshaolaí í.
Ossian Smyth. Is polaiteoir Éireannach agus Teachta Dála do cheantar Dhún Laoghaire é Ossian Smyth ón Olltoghchán 2020. Is polaiteoir Éireannach é le haghaidh an Pháirtí Ghlais. Tar éis an toghchán áitiúil in Éirinn i 2014, bhí Ossian Smyth tofa do Dún Laoghaire - Rath an Dúin Comhairle Contae. Bhí sé ina Chathaoirleach don Dún Laoghaire - Rath and Dúin Comhairle Contae ó 2018 - 2019.
Tá céim Baitsiléir Ealaíon i ríomheolaíocht aige ó Choláiste na Tríonóide.
Gleann Bhriain. Is paróiste beag é Gleann Bhriain (Béarla: "Glenbrien") atá suite leath bealaigh idir baile Inis Córthaidh agus an tAbhallort, i gcontae Loch Garman.
Billy Bremner. Ba pheileadóir é William John "Billy" Bremner (9 Nollaig 1942 – 7 Nollaig 1997). D'imir sé ar son Leeds United ar feadh tréimhse fhada agus bhuaigh sé roinnt trófaithe. Ba é ceann de na himreoirí is fearr riamh ag an gclub agus chruthaíodh dealbh dó lasmuigh do Elland Road.
Seanchas Fear Alban. Ginealach agus daonáireamh ríochta an Dáil Riada is ea Seanchas Fear Alban (Sean-Ghaeilge Senchus Fer n-Alban). Meastar gur tiomsaíodh é sa deichiú haois.
Duan Albanach. Dán Meán-Ghaeilge is ea an Duan Albanach, scríofa agus "Mael Coluim III" i gcoróin. Leanann sé ar an Duan Éireannach, a insíonn stair níos luaite na nGael. 
Faightear an dán mar chuid den "Lebor Bretnach", leagan Gaeilge den "Historia Brittonum" le Nennius, le tuilleadh ábhair go bhformhór i dtaobh na hAlban. Caomhnaítear é i bhfoinsí Gaelacha éagsúla, ach is as Leabhar Mór Leacáin agus Leabhar Uí Mhaine an leagan is coitianta.
Is dán molta le 27 rann, a chantaí sa chúirt le tionlacan cláirsigh. Agus é á chasadh os comhair an phobail, a is dócha é go nglacfadh an lucht féachana páirt sa léiriú.
Insíonn an Duan rithe na hAlban of the Scots ó theacht an sinsear eapainmneach, Albanus. Tosaíonn agus críochnaíonn an dán leis na rannta a leanas. Sna ranna deiridh, is léir go dtéann an dán siar go dtí aimsir Mhaoil Choilm III, sa dara leath na 11ú haoise.
Violet-Anne Wynne. Is polaiteoir Éireannach agus Teachta Dála í Violet-Anne Wynne. Is as Corcaigh í.
Tá cúigear páistí aici. Tá céim aici sa tsíceolaíocht as Coláiste na Tríonóide. Is Anglacánach í.
An Carraigín Corr. Is baile fearainn é An Carraigín Corr, suite i dtuaisceart Contae Liatroma. Tá loch ann i lár an bhaile fearainn.
Liosta eipeasóidí Breaking Bad. Is sraith teilifíse Meiriceánach é Breaking Bad.
Sraitheanna.
&lt;onlyinclude&gt;&lt;/onlyinclude&gt;
Ráith. Is baile fearainn in iarthuaisceart Dhún na nGall é Ráith. Tá sé suite cois farraige agus feictear an Earagail ón áit bheag seo.
Patricia Ryan (polaiteoir). Is polaiteoir Éireannach agus teachta dála do cheantar Chill Dara í Patricia Ryan. Is as Laois í. Tá sí ina ball de Shinn Féin agus d'oibrigh sí mar chomhairleoir contae ón mbliain 2019.
Michael Coleman. Ba fhidléir Éireannach é Michael Coleman (1891 - 1 Aibreán, 1945). Rugadh é i mBaile an Mhóta, Sligeach. Chuaigh sé ar imirce go Meiriceá nuair a bhí sé fiche bliain d'aois.
Ernesto García. Polaiteoir as Meicsiceo ab ea José Ernesto García Castañeda (26 Feabhra 1884 – 28 Eanáir 1955). Ghlac sé páirt i Réabhlóid Mheicsiceo agus i gCath Zacatecas.
Conmhaicne. Dream in Éirinn ná meánaoise ab ea an Conmhaicne, b'fhéidir gaolta leis na Laigin, a lonnaigh i gcúige Chonnacht agus i gContae an Longfoirt. Ní chreidtear go forleathan anois moladh T. F. O'Rahilly gur Ghaeil iad.
Sanasaíocht.
Is éard atá san ainm "Conmhaicne" ná Cú/Con-mac-ne.
Dúradh go raibh an t-ainm fréamhaithe ó shinsear miotasach, "Conmac", de shliocht Fhearghasa mhic Róigh agus Méabha na gConnachta. Dúirt Breathnach ámh gur bréagstair é seo.
Clanna.
Lonnaigh clanna Conmhaicne i láithreacha éagsúla:
Deoise Ardach.
Bunaíodh Deoise Ardach in oirthear Chonnacht sa bhliain 1111. Ceithre bliana déag níos deireanaí ag Sionad Cheannanis-na Mainistreach Móire, laghdaíodh a limistéar go críocha Chonmhaicne Réin agus Conmhaicne Anghaile. Thugtaí go forleathan "Deoise Chonmhaicne" uirthi.
Ciarraige. Dream Gaelach in Éirinn ná meánaoise ba ea na Chiarraí (Sean-Ghaeilge Ciarraige).
Sanasaíocht.
Is éard atá san ainm "Ciarraige" na "Ciar" mac Fearghasa mhic Róigh, agus "-riage", ríocht (muintir, fine), 'sé sin, de shliocht Chiar.
Géaga Ciarraí.
Fuarthas géaga Ciarraí ar fud na hÉireann:
Sorca Clarke. Is polaiteoir Éireannach í Sorca Clarke. Tá sí ina ball de Shinn Féin agus is Teachta Dála í do cheantar Longfort agus an Iarmhí ó olltoghchán 2020. Bhí sí ina ball de Chomhairle Contae na hIarmhi ó 2014–2019.
Corca Mrua. Tuath Gaelach i gContae an Chláir ab ea Corco Mrua.. Tá barúntacht ann darb ainm céanna sa lá atá inniu ann.
Ríthe Chorca Mrua.
Féach Annála Inis Faithlinn le tuilleadh tagairtí:
Annála Inis Faithlinn.
Faightear an Chorca Mrua i nAnnála Inis Faithlinn mar a leanas (neamh iomlán):
Na Machairí Móra. Is éard atá i gceist leis na Machairí Móra ná ollfairsinge leathan talún atá suite i dtuaisceart na Stát Aontaithe agus deisceart Cheanada. Tá móramh maith dóibh clúdaithe le féarthalamh. Luíonn na Machairí Móra siar ón Abhainn Mississippi sna Stáit Aontaithe agus soir ó na Sléibhte Creagacha sna Stáit Aontaithe agus Ceanada. 
Na réigiúin a chuimsítear ná:
Pauline Tully. Is polaiteoir Éireannach agus Teachta Dála do cheantar an Chabháin agus Mhuineacháin í Pauline Tully. Rugadh í i gCill na Leice, i gContae an Chabháin. Is múinteoir í Tully sa mhéanscoil i gContae an Chabháin. Tá sí ina ball de Shinn Féin. Bhí sí ina ball de Chomhairle Contae an Chabháin ón mbliain 1999 go dtí 2012.
Coill an Aird. Is sráidbhaile i gContae Laoise é Coill an Aird. Sa bhliain 2016 ní raibh ach 671 duine ina gcónaí ann. Is é 'The Heritage Hotel and Spa' an rud is cáiliúla i gCoill an Aird. Tógadh an t-óstán sa bhliain 2004.
Philip McGuinness. Ba pheileadóir do cheantar Liatroma é Philip McGuinness. B'innealtóir é McGuinness freisin. Rugadh é ar 29 Feabhra 1984. Bhí sé ina chónaí i Maothail, Liatroim. Bhí sé ina bhall den chlub peile i Maothail. Fuair sé bás ar 19 Aibreán 2010 de bharr timpiste a tharla nuair a bhí sé ag imirt cluiche peile.
Claire Kerrane. Is polaiteoir Éireannach agus Teachta Dála do cheantar Ros-Comáin/Gaillimh í Claire Kerrane, a rugadh ar 24 Aibreán 1992. Tá sí ina ball de Shinn Féin. Is as Ros Comáin í.
Fearann na Manach. Is baile fearainn é Fearann na Manach (Béarla: "Monksland") atá taobh amuigh de Bhaile Átha Luain. Tá réimse leathan áiseanna ann, cosúil le bialanna, siopa caife agus óstán - The Athlone Springs.
Otto II, Cunta Habsburg. Ba Ghraf von Habsburg (Gaeilge:"Cunta Habsburg") é Otto II (a fuair bás ar an 8 Samhain 1111) a bhí ina dhuine de na daoine a bhunaigh an ríshliocht Teaghlach Habsburg. Ba mhac Werner I, Cunta Habsburg é. 
Sa bhliain 1108, chuaigh sé in éineacht leis an rí Heinrich V ar fheachtas in aghaidh na hUngáire. Nuair a d'fhill sé air, sa bhliain 1111, dúnmharaíodh é. Meastar gurb é Otto an chéad duine a ghlac an teideal "Graf von Habsburg". 
Phós sé Hilla, an chuntaois von Pfirt (a fuair bás c. 1076 ), a raibh beirt pháistí aige léi, Werner II agus Adelheid .
Werner II, Cunta Habsburg. Ba é Werner II Habsburg (a fuair bás an 19 Lúnasa 1167) an Cunta Habsburg, ar a dtugtar Werner III freisin, agus uaidhsean a shíolraigh an rísliocht Teaglach Habsburg. Ba é mór-sean-seanathair Rí Rudolph I na Gearmáine é. 
Ba mhac an Chuntais Otto II Habsburg agus Hilla de Pfirt é. Phós Werner Ida Von Homberg. 
Tá cáil air as a bheith páirteach i gCogadh Chomharbas Bhregenz 1164 – 1166. 
Fuair sé bás in aice le Tusculum tar éis Cath Mhonte Porzio. 
Athair an Chuntais Albrecht III Habsburg agus an Easpaig Otto II de Konstanz (1165–1174) ab ea é. Phós a iníon Richenza an Ludwig I., Graf von Pfirt .
Ruairí Ó Murchú. Polaiteoir Éireannach agus Teachta Dála do dháilcheantar Lú é Ruairí Ó Murchú. Is ball é de Shinn Féin agus toghadh é do Dháil Éireann (an 33ú Dáil) in Olltoghchán 2020 ar an chéad bhabhta.
Is as Droichead an Chnoic, Contae Lú é. Is cainteoir líofa Gaeilge é.